
Sandheden,  Kundskaben,  Dyden  og  Troen  ere  forenede. 


6.  Aarg.  Nr.  11 


Den  15.  Marts  1857.        Priis:  6  Sk.  pr. 


•Joseph  Smiths  Iscvnetslob. 

Marts.   1836.  (Fortsat  fra  Pag.  153). 


Følgende  Indvielsesbøn  blev 
derpaa  opsendt  til  Gud,  den  Al- 
mægtige ,  ved  Indvielsen  af  Her- 
rens Huus  i  Kirtland,  Ohio,  den 
27de  Marts  1836,  af  mig  Joseph 
Smith  junior,  øverste  Præsident 
over  Christi  Kirke  af  de  sidste 
Dages  Hellige. 

Bøn. 

„Priset  være  dit  Navn,  o  Herre, 
Israels  Gud,  som  holder  Pagterne 
og  viser  Barmhjertighed  mod  dine 
Tjenere,  som  vandrer  oprigtigt 
for  Dig  af  deres  ganske  Hjerte; 
Du,  som  har  budet  dine  Tjenere 
at  bygge  et  Huus  til  dit  Navn  paa 
dette  Sted  (Kirtland).  Og  nu  Du 
seer,  o  Herre,  at  dine  Tjenere 
have  gjort  efter  din  Befaling,  og 
nu  beder  vi  Dig,  hellige  Fader,  i 
Jesu  Christi  Navn,  Sønnen  af  dit 
Skjød,  i  hvis  Navn  alene  Menne- 
skenes Børn  kan  tjenes  til  Salig- 
gjørelse,  vi  beder  Dig,  o  Herre, 
at  antage  dette  Huus,  vore,  dine 
Tjeneres,  Hænders  Gjerninger, 
som  Du  bød  os  at  bygge;  thi  Du 
veed,  at  vi  have  gjort  dette  Ar- 
beide  under  megen  Trængsel;  og 


i  vor  Fattigdom  have  vi  givet  af 
det  vi  havde  for  at  bygge  et  Huus 
til  dit  Navn,  paa  det  Menneskens 
Søn  kunde  have  et  Sted,  hvor  han 
kunde  aabenbare  sig  for  sit  Folk. 
Og  som  Du  har  sagt  i  en  Aaben- 
baring,  given  til  os,  hvori  Du  kal- 
der os  dine  Venner,  sigende:  „Sam- 
menkalder Eders  hellige  Forsam- 
ling, som  jeg  har  befalet  Eder; 
og  da  ikke  Alle  have  Tro,  saa  sø- 
ger med  Flid  og  lærer  hinanden 
Viisdoms  Ord;  ja  udsøger  Viis- 
doms  Ord  af  de  bedste  Bøger,  sø- 
ger Lærdom  ved  Læsning  og  ved 
Tro.  Organiseer  Eder,  bereder 
Alt,  hvad  nødvendigt  er,  og  ind- 
retter et  Huus,  ja  et  Bedehuus,  et 
Fastehuus,  et  Troens  Huus,  et 
Huus  til  Lærdom,  et  Huus  til  Her- 
lighed, et  Ordens  Huus,  ja  et  Guds 
Huus;  at  Eders  Indgang  maa 
skee  i  Herrens  Navn;  at  Eders 
Udgang  maa  skeeiHerrensNavn; 
at  alle  Eders  Hilsener  maa  skee 
i  Herrens  Navn,  med  opløftede 
Hænder  for  den  Allerhøieste." 

„Og  nu,  hellige  Fader,  bede  vi 
Dig  at  staae  os,  dit  Folk,  bi  med 
din  Naade  i  Sammenkaldelsen  af 

vor  høitidelige  Forsamling,  at  det 
kan  skee  til  din  Ære  og  vinde  dit 
guddommelige  Bifald,  ogpaa  saa- 
dan  Maade,  at  vi  kan  blive  be- 
fundne værdige  for  dit  Aasyn  til 
at  sikkre  os  Opfyldelsen  af  de 
Forjættelser,  som  Du  har  givet 
os,  dit  Folk,  i  de  til  os  givne  Aa- 
benbaringer;  at  din  Herlighed 
maa  komme  ned  over  dit  Folk,  og 
over  dette  dit  Huus,  som  vi  nu 
indvver  til  Dig,  at  det  maa  hellig- 
gjøres  og  helliges  til  at  være  hel- 
ligt, og  at  din  hellige  Nærværelse 
maa  bestandigen  være  i  dette 
Huus,  og  at  alt  Folk,  som  skal 
trine  over  Herrens  Huses  Tær- 
skel, maa  føle  din  Magt,  og  føle 
sig  nødte  til  at  erkjende,  at  Du 
har  helliget  det,  og  at  det  er  dit 
Huus,  et  Sted  for  din  Hellighed. 

„Og  forund,  o  hellige  Fader,  at 
alle  de,  som  skal  tilbede  i  ditHuus, 
maa  lære  Viisdoms  Ord  af  de  bed- 
ste Bøger,  og  at  de  maa  søge 
Lærdom  ved  Lægning,  og  tillige 
ved  Tro,  som  Du  har  sagt,  og  at 
de  maa  voxe  i  Dig  og  annamme 
en  Fylde  af  den  Hellig-Aand,  og 
blive  organiserede  efter  dine  Lo- 
ve, og  blive  beredte  til  at  annam- 
me enhver  nødvendig  Ting;  og  at 
dit  Huus  maa  blive  et  Bedehuus, 
et  Troens  Huus,  et  Herlighedens 
og  et  Guds  Huus,  ja  dit  Huus;  at 
al  dit  Folkes  Indgang  i  dette 
Huus  maa  skee  i  Herrens  Navn, 
og  at  al  Udgang  af  dette  Huus 
maa  skee  i  Herrens  Navn;  og  at 
og  at  alle  deres  Hilsenermaa  skee 
i  Herrens  Navn  med  hellige  Hæn- 
der, opløftede  for  den  Allerhøie- 
ste ;  og  at  intet  Ureent  maa  tilla- 
des at  komme  ind  i  dit  Huus  og 
besmitte  det;  og  naar  Nogen  af 
dit  Folk  overtræder,  at  de  hasti- 
gen maa  fortryde  det  og  vende 
tilbage  til  Dig,  og  finde  Naade  for 
dit  Aasyn,  og  blive  gjenindsatte 


til  de  Velsignelser,  som  Du  har 
forordnet  at  udøves  over  dem,  som 
skal  tilbede  Dig  i  dit  Huus. 

„Og  vi  beder  Dig,  hellige  Fa- 
der, at  dine  Tjenere  maa  gaae  ud 
fra  dette  Huus,  udrustede  med 
din  Kraft,  og  at  ditNavn  maa  være 
paa  dem,  og  din  Herlighed  rundt 
omkring  dem,  og  dine  Engle  have 
Varetægt  over  dem ;  og  at  de  fra 
dette  Sted  maa  bære  overordent- 
lig store  og  herlige  Tidender  i 
Sandhed  til  Jordeus  Ender,  at  de 
kan  vide,  at  dette  er  dit  Værk,  og 
at  Du  har  udrakt  din  Haand  for 
at  fuldføre  det,  som  Du  har  talet 
ved  PropheternesMund,angaaen- 
de  de  sidste  Dage. 

„Vi  beder  Dig,  hellige  Fader, 
at  befæste  det  Folk,  som  skal  til- 
bede og  hæderligen  have  et  Navn 
og  en  Stilling  i  dette  dit  Huus,  i 
alle  Slægter  og  i  al  Evighed,  at 
intet  Vaaben,  dannet  imod  dem, 
skal  lykkes;  at  den,  som  graver 
en  Grav  for  dem,  skal  selv  falde  i 
samme;  at  ingen  Forening  af  Ugu- 
delige skal  have  Magt  til  at  op- 
staae  og  seire  over  dit  Folk,  paa 
hvem  dit  Navn  skal  lægges  i  dit 
Huus;  og  dersom  noget  Folk  skal 
opstaae  imod  dit  Folk,  maa  din 
Vrede  optændes  imod  dem,  og 
dersom  de  slaaer  dit  Folk,  vil  Du 
slaae  dem  og  stride  for  dit  Folk, 
som  Du  gjorde  paa  Stridens  Dag, 
at  de  maae  blive  udfriede  af  alle 
deres  Fjenders  Hænder. 

„Vi  bede  Dig,  hellige  Fader, 
at  beskæmme  og  bestyrte  og  for- 
virre alle  dem,  som  har  udspredt 
lognagtige  Beretninger  over  hele 
Verden  angaaende  din  Tjener  el- 
ler dine  Tjenere,  dersom  de  ikke 
ville  omvende  sig,  naar  det  evige 
Evangelium  skal  forkyndes  i  de- 
res Øren,  og  at  alle  deres  Gjer- 
ninger maa  tilintetgjøres  og  feies 
bort  ved  Hagl  og  ved  de  Straffe- 

domme,  som  Du  vil  sende  over 
dem  i  din  Vrede,  at  der  kan  blive 
en  Ende  paa  Løgne  og  Bagtalel- 
ser imod  dit  Folk;  thi  Du  veed,  o 
Herre,  at  dine  Tjenere  have  væ- 
ret uskyldige  for  Dig  i  at  bære 
Vidnesbyrd  om  dit  Navn,  for  hvil- 
ket de  have  lidt  disse  Ting;  der- 
for anraabe  vi  Dig  om  en  fuld- 
stændig Befrielse  fra  dette  Aag; 
bryd  det  af,  o  Herre ;  bryd  det  af 
fra  dine  Tjeneres  Hals  ved  din 
Magt,  at  vi  kan  staae  op  midt 
iblandt  denne  Slægt  og  gjøre  din 
Gjerning. 

„O  Jehova!  hav  Medlidenhed 
med  dit  Folk,  og  som  alle  Menne- 
sker synde,  tilgiv  dit  Folks  Over- 
trædelser, og  lad  dem  for  stedse 
være  udslettede.  Lad  dine  Tjene- 
res Salvelse  blive  beseglet  paa 
dem  ved  Kraften  fra  detHøie;  lad 
det  blive  opfyldt  paa  dem,  som 
paa  hine  paa  Pintsefestens  Dag, 
lad  Tungemaalsgaven  blive  ud- 
gydt paa  dit  Folk,  ja  kløvne  Tun- 
ger som  af  Ild,  og  Fortolkningen 
deraf,  og  lad  dit  Huus  vorde  fyldt 
af  din  Herlighed,  som  af  et  frem- 
farende vældigt  Veir.  Læg  Pag- 
tens Vidnesbyrd  paa  dine  Tjenere, 
at  naar  de  gaaer  ud  og  forkynder 
dit  Ord,  de  maa  besegle  Loven, 
og  berede  dine  Helliges  Hjerter 
for  alle  de  Straffedomme,  som  Du 
er  i  Færd  med  at  udsende  i  din 
Vrede  over  Jordens  Beboere,  paa 
Grund  af  deres  Overtrædelser,  at 
dit  Folk  ikke  maa  forsmægte  paa 
Nødens  Dag. 

„Og  i  hvilken  Stad  dine  Tje- 
nere komme  ind,  og  Folket  i  den 
Stad  annammer  deres  Vidnes- 
byrd, lad  din  Fred  og  Frelse  være 
over  den  Stad,  at  de  maa  udsamle 
de  Retfærdige  af  den  Stad,  at  de 
maa  komme  ud  til  Zion  eller  dens 
Staver,  dine  beskikkede  Steder, 
med  evige  Glædessange;  og  ind- 


til dette  bliver  fuldendt,  lad  ikke 
dine  Straffedomme  falde  paa  den 
Stad. 

„Og  i  hvilken  Stad  dine  Tje- 
nere komme  ind,  og  Folket  i  den 
Stad  annammer  ikke  dine  Tjene- 
res Vidnesbyrd,  og  dine  Tjenere 
advare  dem  til  at  frelse  sig  fra 
denne  vanartige  Slægt,  lad  det 
være  over  den  Stad  efter  det,  som 
Du  har  talet  ved  dine  Propheters 
Mund,  men  befrie  Du,  o  Jehova, 
vi  bønfalder  Dig,  dine  Tjenere 
fra  deres  Hænder,  og  rens  dem  fra 
deres  Blod.  O  Herre !  vi  glæde  os 
ikke  i  vore  Medmenneskers  Øde- 
læggelse ;  deres  Sjæle  ere  kost- 
bare for  Dig ;  men  ditOrdmaa  op- 
fyldes; hjælp  dine  Tjenere  til  at 
sige,  understøttede  af  dinNaade: 
din  Villie  skee,  o  Herre,  og  ikke 


vor. 


„Vi  vide,  at  Du  ved  dine  Pro- 
pheters Mund  har  talet  skrække-  * 
lige  Ting  angaaende  de  Onde  i 
de  sidste  Dage  —  at  Du  vil  udøse 
dine  Straffedomme  uden  Maal; 
derfor,  o  Herre,  befrie  dit  Folk 
fra  de  Ugudeliges  Elendighed; 
dygtiggjør  dine  Tjenere  til  at  be- 
segle Loven  og  opbinde  Vidnes- 
byrdet, paa  det  de  maa  blive  be- 
redte imod  Opbrændeisens  Dag. 

„Vi  beder  Dig,  hellige  Fader, 
at  ihukomme  dem,  som  er  bleven 
fordrevne  (af  Indvaanerne  i  Jack- 
son County,  Missouri)  fra  deres 
Arvelande,  og  bryd,  o  Herre,  dette 
Trængselens  Aag,  som  har  været 
paalagt  dem. 

„Du  veed,  o  Herre,  at  de  i  en 
høi  Grad  have  været  undertrykte 
og  plagede  af  onde  Mennesker, 
og  vore  Hjerter  flyde  over  af  Sorg 
paa  Grund  af  deres  sørgelige  Byr- 
der. O  Herre !  hvor  længe  vil  Da 
taale,  at  dit  Folk  skal  udholde 
denne  Trængsel,  og  at  Raabene 
fra  deres  Uskyldige  skal  komme 

op  for 

deres  Blod  opstij 


dine  Øren,  og  Røgen  af 
re  som  et  Vidnes- 
byrd for  Dig,  uden  at  lægge  dit 
Vidnesbyrd  for  Dagen  til  deres 
Bedste? 

„Hav  Barmhjertighed,  o  Herre, 
med  hiin  ugudelige  Pøbel,  som 
har  fordrevet  dit  Folk,  at  de  maa 
ophøre  at  plyndre,  at  de  maa  om- 
vende sig  fra  deres  Synder,  der- 
som de  vil  fortryde  dem;  mender- 
som  de  ikke  vil,  lad  din  Arm  sees, 
o  Herre,  og  forløs  det,  hvilket  Du 
beskikkede  til  et  Zion  for  dit 
Folk! 

„Og  dersom  det  ikke  kan  være 
anderledes,  og  paa  det  dit  Folks 
Sag  ikke  maa  gaae  til  Grunde  for 
Dig,  maa  din  Vrede  optændes,  og 
din  Harme  falde  paa  vore  Træn- 
gere, at  de  maa  blive  udryddede, 
baade  Rod'og  Grene,  fra  at  være 
under  Himmelen;  men  forsaavidt 
som  de  vil  omvende  sig,  Du  er 
naadig  og  baimhjertig,  og  vil  af- 
vende din  Vrede,  naar  Du  seer 
paa  din  Salvedes  Aasyn«. 

„Hav  Barmhjertighed,  o  Herre, 
med  alle  Jordens  Nationer,  hav 
Barmhjertighed  med  vort  Lands 
Regenter,  maa  de  Principer,  nem- 
lig vort  Lands  Constitution,  som 
blev  saa  hæderligen  og  ædelt  for- 
svarede af  vore  Fædre,  være 
grundfæstede  for  stedse;  ihukom 
Kongerne,  Fyrsterne,  de  Adelige 
og  Jordens  Store,  og  alle  Folk  og 
Kirkesamfund,  og  alle  de  Fattige, 
Trængende  og  Plagede  paa  Jor- 
den, at  deres  Hjerter  maa  blød- 
gjøres,  naar  Dine  Tjenere  skal 
gaae  ud  fra  dit  Huus,  o  Jehova, 
for  at  bære  Vidnesbyrd  om  dit 
Navn,  at  deres  Fordomme  maa 
give  efter  for  Sandheden,  og  dit 
Folk  erholde  Yndest  for  Alles 
Aasyn,  at  alle  Jordens  Ender  maa 
kjende,  at  vi,  dine  Tjenere,  have 
hørt  din  Røst,  o°"  at  Du  har  sendt 


os,  at  fra  alle  Folk,  dine  Tjenere, 
Jacobs  Sønner,  maa  udsamle  de 
Retfærdige  for  at  bygge  en  hellig 
Stad  til  dit  Navn,  ligesom  Du  ha- 
ver budet  dem. 

„Vi  beder  Dig  at  beskikke 
Zions  andre  Staver,  foruden  den- 
ne ene,  som  Du  har  beskikket,  at 
Indsamlingen  af  dit  Folk  maa 
rulle  frem  i  stor  Kraft  ogMajestæt 
og  dit  Værk  udføres  hastigt  i  Ret- 
færdighed. 

„Nu,  disse  Ord,  o  Herre,  have 
vi  talet  for  dit  Aasyn,  angaaende 
Aabenbaringerne  og  Befalinger- 
ne, som  Du  har  givet  os,  der  ere 
forenede  med  Hedningerne;  men 
Du  veed,  at  Du  har  en  stor  Kjær- 
lighed til  Jacobs  Børn,  som  have 
været  adspredte  paa  Bjergene  i 
en  lang  Tid,  paa  en  skyfuld  og 
mørk  Dag;  vi  beder  Dig  derfor  at 
have  Barmhjertighed  med  Jacobs 
Børn,  at  Jerusalem  fra  denne  Ti- 
me af  maa  begynde  at  vorde  for- 
løst, og  at  Trældommens  Aag maa 
begynde  at  blive  brudt  af  fra  Da- 
vids Huus,  og  Judæ  Børn  maa  be- 
gynde at  vende  tilbage  til  de  Lan- 
de, som  Du  gav  Abraham,  deres 
Fader,  og  bevirke,  at  Levninger- 
ne af  Jacob,  som  have  været  for- 
bandede og  slagne,  paa  Grund  af 
deres  Overtrædelse,  maa  omven- 
des fra  deres  vilde  og  barbariske 
Tilstand  til  Fylden  af  det  evige 
Evangelium,  at  de  maa  nedlægge 
deres  Blodudgydelses  Vaaben  og 
ophøre  med  deres  Oprør;  og  maa 
alle  de  adspredte  Levninger  af 
Israel,  som  har  været  fordrevne 
til  Jordens  Ender,  komme  til 
Kundskab  om  Sandheden,  troe 
paa  Messias,  og  blive  forløste  fra 
Undertrykkelsen,  og  glæde  sig  for 
dit  Aasyn. 

„O  Herre!  ihukom  din  Tjener, 
Joseph  Smith  junior,  og  alle  hans 
Trængsler  og  Forfølgelser,  hvor- 

ledes  han  har  gjort  Pagt  med  Je- 
hova og  aflagt  et  høitideligt  Løfte 
til  Dig,  o  Jacobs  mægtige  Gud, 
og  de  Befalinger,  som  Du  har  gi- 
vet ham,  og  at  han  oprigtigen  har 
bestræbt  sig  for  at  gjøredinVillie. 
Hav  Barmhjertighed,  o  Herre, 
med  hans  Hustru  og  Børn,  at  de 
maa  vorde  ophøiede  i  din  Nær- 
værelse, og  bevares  ved  din  plei- 
ende  Haand;  hav  Barmhjertighed 
med  alle  deres  Paarørende,  at  de- 
res Fordomme  maa  opbrydes  og 
bortryddes  ligesom  med  en  Flod, 
at  de  maa  blive  omvendte  og  for- 
løste med  Israel  og  kjende,  at  Du 
er  Gud. 

„Ihukom,  o  Herre,  Præsiden- 
terne, ja  alle  din  Kirkes  Præsiden- 
ter, at  din  høire  Haand  maa  op- 
høie  dem,  tilligemed  alle  deres 
Familier  og  deres  Paarørende,  at 
deres  Navne  maa  stedse  fortsættes 
og  haves  i  evig  Erindring  fra 
Slægt  til  Slægt. 

„Ihukom  Alle  i  din  Kirke,  o 
Herre,  tilligemed  alle  deres  Fa- 
milier, og  alle  deres  Paarørende, 
samt  alle  deres  Syge  og  Plagede, 
tilligemed  de  Fattige  og  Sagtmo- 
dige paa  Jorden,  at  Riget,  som 
Du  har  sat  oj3  foruden  Hænder, 
maa  vorde  et  stort  Bjerg  og  fylde 
hele  Jorden;  at  din  Kirke  maa 
komme  ud  af  Mørkhedens  Ørken, 
og  straale  reen  som  Maanen,  klar 
som  Solen,  og  frygtelig  som  en 
Hær  under  Bannere,  og  blive 
smykket  som  en  Brud  til  den  Dag, 
da  Du  skal  afsløre  Himlene,  og 
faae  Bjergene  til  at  smelte  ved 
din  Nærværelse,  og  Dalene  til  at 
høincs,  og  de  ujævne  Steder  til  at 
vorde  jævne;    at   din  Herlighed 


maa  fylde  Jorden,  at  naar  Basu- 
nen skal  lyde  for  de  Døde,  vi  maa 
blive  tagne  op  i  Skyen  for  at  mø- 
de Dig,  at  vi  altid  maa  være  med 
Herren,  at  vore  Klæder  maa  være 
rene,  at  vi  maa  være  iførte  Retfær- 
digheds Kjortler,  med  Palmegrene 
i  vore  Hænder,  og  Herligheds 
Kroner  paa  vore  Hoveder,  og  hø- 
ste evig  Glæde  for  alle  vore  Li- 
delser. 

„O  Herre  Gud,  Du  Almægtige, 
hør  disse  vore  Bønner,  og  bønhør 
os  fra  Himlen,  din  hellige  Bolig, 
hvor  Du  sidder  paa  din  Throne 
med  Herlighed,  Hæder,  Magt, 
Majestæt,  Vælde,  Herredømme, 
Sandhed,  Retfærdighed,  Dom, 
Barmhjertighed  og  en  Uendelig- 
hed af  Fylde  fra  Evighed  til  Evig- 
hed. 

„O  hør!  O  hør!  O  hør  os,  o 
Herre,  og  bønhør  disse  Bønner 
og  antag  Indvielsen  til  Dig  af 
dette  Huus,  vore  Hænders  Gjer- 
ninger,  som  vi  har  bygget  til  dit 
Navn !  og  ligesaa  denne  Kirke  til 
at  lægge  dit  Navn  paa  den;  og 
hjælp  os  ved  din  Aands  Kraft,  at 
vi  maa  blande  vore  Røster  med 
de  klare,  skinnende  Serapher, 
som  omgiver  din  Throne,  med 
Udbrud  af  Priis,  syngende  Hosi- 
anna for  Gud  og  Lammet;  og  lad 
disse  dine  Salvede  blive  iførte 
med  Saliggjørelse,  og  dine  Hel- 
lige raabe  høit  af  Fryd.  Amen  og 
Amen!" 

Choret  sang  derpaa: 
Mel.     Hosianna. 
The  Spirit  of  God  like  a   fire   is  bur- 

ning 
The  latler-day  glory   begins   to    come 
forth,  osv. 
(Fortsættes.) 

De  Helliges  Eenhed  —  liroflerskfifo  i  Christo. 

(Fra  „the  Millennial  Star.") 
(Fortsat  fra  Pag.  176.) 


Dette  er  gjort  til  et  særeget 
Punkt,  og  styrket  ved  Gj en- 
tagelse.  Ved  dette  Særkjende 
skal  ogsaa  Guds  Folk  kj endes, 
deres  Antagelse  hos  Gud  bevises, 
og  hans  Kjærlighed  for  dem,  lige- 
som Sønnen  er  elsket,  lægges  for 
Dagen.  Saa  meget  som  dette  er 
ingensteds  sagt  om  Christi  Gjer- 
ninger, Evangeliets  Virkninger  og 
Kirkens  Eiendommeligheder.  Og 
vel  maatte  Frelserens  Mission  og 
hans  sande  Disciple  være  kjendte 
ved  dette  Eenheds-Kjendetegn, 
eftersom  ingen  Nations  Historie, 
Tilværelse  og  Samfundstilstand 
yder  en  lignende  Betingelse  eller 
fremviser  det  Særkjende,  hvorved 
Hellige  skal  udmærkes. 

Kirken  lærer  de  Ting,  som  er  af 
Gud,  ved  den  Hellig-Aands  Kraft 
og  Aabenbaringer.  Men  Verden 
vil  ikke  have  den  Forrettighed 
til  at  skjelne  Riget  fra  de  tusinde- 
og-eet  falske  Systemer,  eller  at 
kjende  angaaende  den  Almægti- 
ges Gjerninger  formedelst  Aan- 
dens  Lys,  thi  dem  er  det  ikke  gi- 
vet. Ei  heller  vil  de  blive  overbe- 
viste om  Sandheden,  eller  blive 
istand  til  at  skjelne  imellem  det, 
som  er  fra  Himmelen,  og  det,  som 
er  nedenfra  ved  Tegn,  Under  og 
vidunderlige  Tilkjendegivelser. 
Aabenb.  (13, 13.  14.;  16,  14.;  19, 
20;2Thess.  2,9.)  De  sidste  vil 
ikke  lidet  forvirre  dem,  thi  løgn- 
agtige Aander  skal  gaae  ud,  og 
Djævelen  vil  arbeide  med  mægtig 
Kraft  til  at  bedrage  selv  de  Ud- 
valgte, om  det  var  muligt.  „Der- 
for skal  Gud  og  sende  dem  kraf- 
tige Vildfarelser,  at  de  skulle  troe 
Løgnen ;  paa  det  alle  skulle  døm- 


mes, som  ikke  troede  Sandheden, 
men  havde  Velbehag  i  Uretfær- 
dighed." •  Fra  den  omtalte  Bøn 
uddrager  vi  det  vigtige  Punkt,  at 
endog  Verden  skal  komme  til 
Kundskab  om  Christi  guddom- 
melige Mission,  og  tilsidst  blive 
istand  til  at  skjelne  Herrens  Folk, 
de  Hellige,  ved  Særkj end  et  Een- 
hed. 

At  denne  Eenhed  ogsaa  indbe- 
fatter Broderskab,  er  klart,  efter 
som  fuldkommen  Eenhed  kunde 
ikke  finde  Sted  uden  fuldkom- 
ment Broderskab.  Det  ene  ind- 
befattes i  det  andet.  Dette  er  ud- 
trykt i  Apostelen  Johannis  Yttrin- 
ger:  „Vi  vide,  at  vi  ere  overgang- 
ne  fra  Døden  til  Livet,  thi  vi  elske 
Brødrene.  Hvo,  som  ikke  elsker 
sin  Broder,  bliver  i  Døden.  Hver, 
som  hader  sinBroder,  er  enMand- 
draber;  og  I  vide,  at  ingen  Mand- 
draber haver  det  evige  Liv  bli- 
vende i  sig."  „Dersom  Nogen  si- 
ger: jeg  elsker  Gud,  og  hader 
sin  Broder,  han  er  en  Løgner;  thi 
hvo  som  ikke  elsker  sin  Broder, 
som  han  haver  seet,  hvorledes  kan 
han  elske  Gud,  som  han  ikke  ha- 
ver seet?  Og  dette  Bud  have  vi 
af  ham,  at  hvo  som  elsker  Gud, 
skal  og  elske  sin  Broder."  „Og 
nu  beder  jeg  Dig,  Frue !  ikke  som 
om  jeg  skrev  Dig  et  nyt  Bud,  men 
det,  som  vi  havde  fra  Begyndel- 
sen, at  vi  skulle  elske  hverandre." 
„Hvo  som  elsker  sin  Broder,  bli- 
ver i  Lyset,  og  der  er  ingen  For- 
argelse i  ham."  1.  Joh.  3, 14.  15. ; 
4,  20;  2  Joh.  5  V.  1  Joh.  2, 10. 

I  Sandhed,  efterat  Jesus  havde 
spiist  Paaskelammet,  giver  han 
sine  Disciple  den  sidste  Under- 

-viisning  (nogle  Timer  førend  han 
opsendte  den  mærkelige  Bøn,  fra 
hvilken  vi  har  gjort  Uddrag)  i  et 
Sprog  næsten  eensbety dende  med 
det,  hvori  han  henvendte  sig  til 
Faderen.  Han  talte  nemlig  til 
dem  om  Broderskab,  hvilket  vi- 
ser, at  vor  Anskuelse  er  rigtig,  at 
Eenhed  ogsaa  indbefatter  Bro- 
derskab. Han  sagde  til  dem:  „Jeg- 
giver  Eder  en  ny  Befaling,  at  I 
skulle  elske  hverandre,  som  jeg 
elskede  Eder,  at  I  og  skulle  elske 
hverandre.  Dtrpaa  skulle  alle 
kjende,  at  1  ere  mine  Disciple,  der- 
som I have  indbyrdes  Kjærlighed.u 

Paulus  skriver  saaledes  til  Ro- 
merne :  „Thi  saa  Mange,  som  dri- 
ves af  Guds  Aand,  disse  ere  Guds 
Børn.  Og  I  annammede  ikke  en 
Trældoms  Aand  atter  til  Frygt-, 
men  I  annammede  en  sønlig  Ud- 
kaarelses  Aand,  i  hvilken viraabe: 
Abba,  Fader!  Denne  Aand  vid- 
ner med  vor  Aand,  at  vi  ere  Guds 
Børn.  Men  dersom  vi  ere  Børn, 
ere  vi  og  Arvinger,  nemlig  Guds 
Arvinger  og  Christi Medarvinger; 
saafremt  vi  lide  med  ham,  at  vi 
da  ogsaa  skulle  herliggjøres  med 
ham"  „Thi  hvilken  han  forud 
kjendte,  dem  haver  han  og  forud 
beskikket  til  at  vorde  dannede 
efter  hans  Søns  Billede,  paa  det 
han  skulde  være  den  Førstefødte 
afmangeBrødre.u  Rom.  8, 14 — 17. 
29.  Og  til  Corinthierne  siger  han: 

„Thi  alle  Ting  erEders ; 

men  I  ere  Christi  og  Christus  er 
Guds."  1  Corinth.  3, 21—23.  Je- 
sus er  paa  andre  Steder  kaldet 
den  ældre  Broder  af  de  Hellige. 
Dette  Broderskab  og  denne  Ar- 
veret iblandt  Guds  Folk  gaaer 
igjennem  Apostlernes  Skrifter,  og 
er  stemplet  paa  alle  Evangeliets 
Virkninger,. 

Omendskjøndt  Mennesket  kan 
bedrage  Mennesket,  Sekterismen 


forvilde  Dømmekraften,  og  falske 
Systemer,  Præstebedrag  og  Over- 
troe  forblinde  Øinene  paa  Men- 
neskeslægten; og  omendskjøndt 
Satan  kan  bevirke  Tegn,  Under 
og  Mirakler,  saa  kan  doghverkén 
han  eller  hans  Haandlangere  ef- 
terligne Eenhed  og  Broderskab, 
eller  menneskelige  Institutioner 
give  Jorden  disse  store  Velsignel- 
ser. Ved  disse  Eiendommelighe- 
der  og  Retninger  kan  Guds  Rige 
blive  kjendt,  formedelst  dem  skal 
endog  Verden  tilsidst  blive  over- 
beviist,  og  overvunden  Vantro 
drives  af  Marken. 

Der  er  ingen  Forholdslov  for- 
bundet med  de  Tilstande,  som 
danner  Æmnet  for  denne  Afhand- 
ling, som  paa  nogen  Maade  vil 
fordreie  eller  gjøre  Vold  paa 
Menneskets  almindelige  Natur, 
eller  som  er  tilbagestødende  for 
ufordærvedeSamfundsdrifter#Sjæ- 
lens  høieste  Længsler  og  Begjær 
er  rettede  paa  disse  Tilværelses- 
forholde.  Deres  Ypperlighed  og 
saadanne  Tilstandes  Passelighed 
for  Menneskenaturen  er  lige  med 
de  store  Sandheder,  angaaende 
Guds  Tilværelse  og  Udødelighe- 
dens Virkelighed.  Vi  har  næst  til 
det  af  den  Hellig  -Aand,  deres 
stærkeste  Beviis  inden  i  os  selv, 
som  ingen  Spidsfindighed  eller 
noget  Blændværk  fuldkomment 
kan  skjule  —  tusinde  Stemmerbe- 
vidner  dem  for  vor  Samvittighed, 
hvilke  ikke  kan  aldeles  dæmpes. 

Hele  Menneskeheden  føler  un- 
dertiden en  brændende  Længsel 
efter  Eenhed  og  Broderskab.  Hos 
de  meest  aandelige  og  ophøiede 
Gemytter  er  saadanne  Følelser 
stedse  nærværende.  Disse  Til- 
stande er  alene  naturlige  og  ægte; 
alle  andre  er  unaturlige  og  kunst- 
lede. En  Personlighed  saadan 
som  Nero,  hvis  Blodtørstighed  vil- 

de  oprette  et  universalt  Slagter- 
huus,  ogkomme  Jordens  Indvolde 
til  at  sluge,  ved  en  Fest,  den  hele 
Menneskeslægt  —  endog  han  vil 
finde  Øieblikke,  snigende  sig 
over  ham,  hvori  alle  Ting  vil  sy- 
nes værdiøse,  sammenlignede  med 
en  Medskabning,  til  hvis  Bryst 
han  kunde  hælde  sig  og  føle,  at 
han  i  ham  havde  en  Ven  og  Bro- 
der. Dette  vil  kunne  belyses  ved 
tusinde  Exempler  fra  de  første 
Tyranners  og  Menneskeslagteres 
Livserfaring,  som  nogensinde  van- 
ærede Navnet  Menneske. 

Angaaende  Eenhed,  saa  veed 
vi  alle  hvor  fortræffelig  den  Til- 
fredshed og  Glæde  er,  som  skri- 
ver sig  fra  at  finde  Andre  eet  i  Fø- 
lelse, Sindsbeskaffenhed,  Haab, 
Interesse  og  Bestemmelse  med  os 
selv,  og  jo  større  vor  Enighed  og 
Overeensstemmelse  er,  desto  stør- 
re er  vor  Tilfredshed  og  Glæde. 
I  Sandhed,  der  gives  dem,  der  er 
saa  voldsomme  og  brutale  i  denne 
Henseende,  at  om  de  besad  Mag- 
ten dertil,  vilde  de  udrydde  af  Til- 
værelsen, med  et  Slag,  alle  dem, 
som  ikke  er  eet  med  dem.  Saale- 
des  er  baade  Neroer  og  vilde  Li- 
denskaber, saavel  som  gode  Men- 
nesker og  Sjælens  bedste  Drifter, 
Talsmænd  paa  en  eller  anden  Maa- 
de  for  Eenhed  og  Broderskab. 
Endog  Lucifer  maa  længes  efter 
en  saadan  Tilstand,  og  Tabet  der- 
af udgjør  hans  Helvede.  Vi  tro  er, 
at  det  er  en  almindelig  Naturdrift 
—  en  Lov  uden  en  Undtagelse. 

Der  kunde  ikke  blive  noget 
Samfund,  —  nogen  Organisation, 
uden  et  eller  andet  Slags  binden- 
de Forhold  og  Overeenskomst; 
og  i  Mangel  af  det  ægte,  er  Ver- 


den tvungen  til  at  efterligne  og 
danne  Baand  for  at  binde  sig  til- 
sammen med.  Samfundsdrifterne 
og  Naturens  Hang  er  ligefrem  ret- 
tede til  den  omtalte  Tilstand.  Om 
Verden  ikke  har  opnaaetden,  saa 
er  det  ikke  fordi  den  er  uskikket 
for  Mennesket,  heller  ikke  fordi 
det  er  saa  indrettet,  at  det  ikke  er 
istand  til  at  opnaae  den.  Aarsa- 
gen  er,  at  Uvidenhed,  Skik,  Tra- 
dition ,  unaturlig  Opdragelse, 
kunstlede  Anordninger  og  falske 
Systemer  har  ført  Menneskeslæg- 
ten i  en  urigtig  Retning.  Fordi 
der  gives  Smag  for  og  Udøvelse 
af  Drukkenskab,  beviser  det,  at 
en  drukken  Mand  er  i  en  naturlig- 
Tilstand  og  en  ædruelig  i  en  una- 
turlig? En  Person  kan  tage  Gift, 
men  Naturen  vil  modsætte  sig  en 
saadan  Handling.  Verden  kan 
afvige  fra  Eenhed,  Broderskab, 
Fuldkommenhed  —  fra  Gud,  men 
Elendighed,  Udartelse,  Død  og 
Udslettelse  bliver  Resultatet. 

Hvor  fjernt  vilde  Samfundet 
være  fra  Gjenfødelse,  dersom  det 
var  enigt  i  alle  Ting,  og  alle  Men- 
nesker i  Sandhed  var  Brødre? 
Hvor  langt  vilde  det  være  fra 
Fuldkommenhed,  og  i  hvilken 
Afstand  fra  Himmelen,  dersom 
enhver  Person  var  eet  med  Chri- 
stus,  ligesom  han  er  eet  med  Fa- 
deren? Vi  troer,  at  der  kunde 
være  meget  at  tilføie.  Dette  bad 
Jesus  maatte  blive  alle  sande 
Troendes  Stilling  til  ham.  Til  den 
Ende  blev  Evangeliet  givet.  Til 
dette  Maal  sigter  Saliggjørelsens 
store  Plan,  og  den  Hellig-Aands 
Kraft. 

(Fartsættes). 

Den  15de  Marts. 

Da  vi  veed,  at  den  i  vort  forrige  Nummer  omtalte  Refor- 
mation vil  glæde  alle  oprigtige  Helliges  Hjerter,  hvis  faste  Beslut- 
ning det  er  at  tjene  Herren  og  adlyde  de  Love,,  som  han  har 
aabenbaret,  eller  fremdeles  vil  aabenbare,  føler  vi  til  at  give  vore 
Brødre  og  Søstre  den  Opmurtring,  at  deres  hidtil  viste  Beredvil- 
lighed til  at  adlyde  Raad  og  Veiledning,  og  deres  Stræben  efter 
at  opfylde  Herrens  Villie,  forsaavidt  de  har  forstaaet,  vil  gjøre  det 
let  for  dem  ogsaa  nu  at  opfylde  Herrens  Fordringer,  som  gaaer 
ud  paa,  at  vi,  paa  det  han  kan  give  os  større  Velsignelser  og 
mere  af  sin  Aand,  skal  bestræbe  os  for  at  blive  bedre,  afsondre 
os  mere  fra  Deelagtighed  med  Verden  i  dens  Daarligheder  og 
Forfængeligheder,  holde  os  nær  til  ham  i  Bøn  og  Paakaldelse, 
være  samvittighedsfuld  i  vor  Gudsdyrkelse,  bestræbe  os  selv  for  at 
opfylde  alle  givne  Love  og  Viisdoms  Ord,  og  lære  Andre,  som  vi 
er  satte  til  at  veilede,  det  samme. 

Vi  paalægger  derfor  de  præsiderende  Ældste,  som  Fædre 
og  Hyrder  at  rygte  deres  høie  og  vigtige  Kald,  og  kalde  til 
Medarbeidere  i  Præstedømmet,  og  til  at  besøge,  formane,  opmuntre 
og  veilede  de  Hellige,  saadanne  Mænd,  der  er  erfarne  i  Livet,  og 
det  er  aldeles  rigtig,  om  ogsaa  en  Ældste  beskikkes  i  Menig- 
heden til  at  opfylde  de  samme  Pligter  som  en  Lærer,  og  tage 
deres  yngre,  ordinerede  Brødre  med  sig,  at  ogsaa  de  kan  vinde 
Erfaring,  og  blive  dannede  til  duelige  Mænd,  og  naar  I  besøger 
de  Hellige,  opbyg  dem  ved  formanende  Tale,  og  dersom  de  synes 
at  være  sunkne  i  deres  Pligters  Opfyldelse,  eller  fristede,  hjælp 
dem  tilrette,  søg  at  vinde  deres  Fortrolighed  og  at  bringe  dem 
tilbage  paa  Pligtens  Sti.  Lær  de  Hellige  at  bede,  og  beed  med 
dem  i  deres  Huse,  og  lær  dem  at  opfylde  deres  Pligter  i  alle 
Henseender.  Erindrer,  at  de  Hellige  ikke  er  fuldkomne,  naar 
de  indgaae  Pagten,  men  Christus  siger:  „Lærer  dem  at  holde  alt, 
hvad  jeg  har  befalet  Eder."  Dette  er  Præstedømmets  Pligt;  de 
skal  ved  Hjælp  af  Guds  Love,  Aabenbaringer  og  den  Hellig-Aand 
opdrage  de  Hellige  ved  Sagtmodighed,  Kjærlighed,  Viisdom  og 
Frimodighed;  og  naar  de  har  opfyldt,  hvad  de  bør  og  skal,  og 
Aanden  vidner  at  det  er  nok,  da  har  de  Fuldmagt  og  Myndighed 
til  at  afskære  det  Individ,  som  ikke  vil  lade  sig  opdrage. 

Vi  vil  ogsaa  give  vore  Brødre  i  Tjenesten  det  Raad: 
Værer  underdanige  den  hellige  Orden  i  Præstedømmet  for  Herrens 
Skyld;  ærer,  agter,  elsker  og  opholder  hverandre;  erindrer,  at  vi 
arbeider  ikke  for  forfængelig  Ære,  men  for  at  gjøre  dens  Villie, 
som  kaldte  os,  og  med  det  samme  vil  vi  ogsaa  befordre  vor  egen 

Velfærd,  Lyksalighed  og  Ophøielse*,  og  uden  at  vi  er  forenede  i 
een  Aand,  blive  eet  med  hverandre,  eet  med  Christus,  ligesom  han 
er  eet  med  Faderen,  kan  vi  ikke  seire  over  vor  Saligheds  Fjende. 


Uddrag  af  Forhandlingerne  i  den  halvaarlige 
Conference  i  Jesu    Christi  Kirlee   af  de'  Sidste 

Dages  Hellige. 

forsamlet  i  den  store  Hal,     som  steder  op  til  den  nordre  Ende  af 

Tabernaklet  i  Store   Saltsø    Stad,   og    begyndt   Mandagen   den  6te 

Octbr.  1836,  Kl.  10  formiddag;  Brigham  Young  præsiderede. 

(Fra  „Deseret  News.") 


Paa  Forhøiningen  var: 

Det  øverste  Præsidentskab :  Præ- 
sidenterne Brigham  Young,  He- 
ber  C.  Kimball  og  Jedediah  M. 
Grant. 

Af  de  Tolv:  W.  Woodruff,  Lo- 
renzo  Snow  og  F.  D.  Richards. 

Halv  fjerdsindsty  ver :  Joseph 
Young,  Levi  W.  Hancock,  Henry 
Herrimann,  Zera  Pulsipher,  A.  P. 
Rockwood,  Benjamin  L.  Clapp 
og  Horace  S.  Eldredge. 

Overpræsternes  Qvorum:  John 
Young,  Præsident. 

Præsiderende  Biskop:  Edvard 
Hunter. 

Patriarker:  John  Young  og 
Isaac  Morley. 

Stavens  Præsidentskab:  David 
Fullmer,  Præsident. 

Conferencens  Skriver:  LeoHaw- 
kins. 

Hurtigskrivere:  G.  D.  Watt  og 
J.  V.  Long. 

Kaldet  til  Orden  af  Præsident 
D.  Fullmer. 

Sang  af  Choret. 

Præsident  Brigham  Young  gav 
tilkjende,  at  den  halvaarlige  Con- 
ference var  nu  aabnet,  og  at  den 
første  Forretning  var  uopholde- 
lig at  tage  afsted  til  deres  Hjælp 


som  nu  var  paa  Sletterne.  Opfor- 
drede dem,  som  var  villige  til  at 
tage  afsted,  eller  at  sende  Vogne, 
at  komme  frem  til  Forhøiningen 
og  melde  sig,  idet  han  sagde,  at 
dersom  der  ikke  var  nok  af  Vog- 
ne med  Trækdyr,  Kjøresvende 
osv.  frivilligt  givne,  vilde  han 
slutte  Conferencen  og  tilligemed 
Broder  Kimball  tage  afsted  for  at 
hjælpe  Compagnierne. 

Præsident  Kimball  bemærkede: 
det  er  foreslaaet  og  assisteret,  at 
Brigham  Young,  Heber  C.  Kim- 
ball og  Jedediah  M.  Grant  tager 
afsted  for  at  hjælpe  det  V.  E. 
Fonds  Emigranter.  Eenstemmi- 
gen  afslaaet. 

Præsident  B.  Young  talte  om 
Nødvendigheden  af  en  Reforma- 
tion iblandt  de  Hellige. 

Præsident  Kimball  opfordrede 
Grovsmedene  i  Forsamlingen  til 
at  forlade  samme,  eftersom  man 
behøvede  dem  til  at  skoe  Hestene 
og  reparere  Vognene  for  dem, 
som  beredte  sig  til  at  tage  afsted 
for  at  hjælpe  Brødrene  paa  Slet- 
terne. 

Han  foreslog  derpaa  Kirkens 
Authoriteter  som  følger: 

Brigham  Young,  Præsident  over 

Jesu  Christi  Kirke  af  de  sidste 
Dages  Hellige,  Prophet,  Seer  og 
Aabenbarer. 

Heber  C.  Kimball,  første  Raad- 
giver,  Prophet,  Seer  og  Aabenba- 
rer. 

JedediahM.Grant,andenRaad- 
giver,  Prophet,  Seer  og  Aaben- 
barer. 

Orson  Hyde,  Præsident  for  de 
tolv  Apostles  Qvorum  og  Parley 
P.  Pratt,  Orson  Pratt,  Wilford 
Woodruff,  John  Taylor,  George 
A.  Smith,  Amasa  Lyman,  Ezra  T. 
Benson,  Charles  C.Rich,Lorenzo 
Snow,  Erastus  Snow  og  Franklin 
D.  RichardsjMedlemmer  af  nævn- 
te Qvorum. 

John  Smith  (Hyrums  ældste 
Søn),  præsiderende  Patriark. 

John  Young,  Præsident  for 
Overpræsternes  Qvorum. 

Joseph  Young,  Levi  W.  Han- 
cock, Henry  Herriman,  Zera  Pul- 
sipher,  Albert  P.  Rockwood,  Ben- 
jamin L.  Clapp  og  H.  S.  Eldredge, 
præsiderende  Præsidenter  over 
de  Halvfjerdsindstyve. 

John  Nebeker,  Præsident  for 
de  Ældstes  Qvorum,  James  H. 
Smith  og  Aaron  ScevahansRaad- 
givere. 

Daniel  Spencer,  Præsident  over 
denne  Stav  af  Zion ;  David  Full- 
mel  og  Thomas  Rhoads  hans  Raad- 
givere. 

Heman  Hyde,  Eleazer  Miller, 
Phinehas  Richards,  Levi  Jack- 
man, Ira  Eldredge,  John  Vance, 
Edwin  D.  Woolley,  John  Parry, 
Winzlo  w  Farr,  William  Snow,  Da- 
niel Carn  og  Ira  Arnes,  Medlem- 
mer af  Høiraadet. 

Edvard  Hunter,  præsiderende 
Biskop  for  hele  Kirken;  Leonard 
W.  Hardy  og  JesseC.Little,  hans 
Raadgivere. 

Lewis  Wright,  Præsident  for 


Præsternes  Qvorum ;  W.  Whiting 
og  W.  Smith,  hans  Raadgivere. 

Mc  Gee  Harris,  Præsident  for 
Lærernes  Qvorum ;  Adam  Spires 
og  David  Bowman,  hans  Raad- 
givere. 

Brigham  Young,  Forvalter  for 
Jesu  Christi  Kirke  af  de  sidste 
Dages  Hellige. 

Daniel  H.  Wells,  Overopsyns- 
mand for  de  offentlige  Arbeider. 

Truman  O.  Angel,  Kirkens  Byg- 
mester. 

Brigham  Young,  Præsident  for 
det  Vedvarende  Emigrations 
Fonds  Compagni  for  at  indsamle 
de  Fattige;  H.  C.  Kimball,  W. 
Woodruff,  O.  Hyde,  G.  A.  Smith, 
E.  T.  Benson,  J.  M.  Grant,  D.  H. 
Wells,  Edvard  Hunter,  D.  Spen- 
cer, T.  Bullock,  John  Brown,  W. 
Crosby,  A.  Lyman,  C.  C.  Rich, 
Lorenzo  D.  Young,  P.  P.  Pratt, 
O.  Pratt,  F.  D.  Richards  og  Da- 
niel Mackintosh,  hans  Medhjæl- 
pere og  Agenter  for  nævnte  Fond. 

George  A.  Smith,  Kirkens  Hi- 
storieskriver og  General  -  Regi- 
strator; W.  Woodruff,  hans  Med- 
hjælper. 

Intet  nægtende  Votum  blev  gi- 
vet. 

Præsident  Grant  talte  om  Nød- 
vendigheden for  enhver  Mand  at 
have  den  Hellig-Aand  til  alle  Ti- 
der og  paa  alle  Steder. 

Præsident  Kimball  sagde:  Det 
foreslaaes  atafdeledetl8deWard 
(Distrikt)  ved  den  anden  østlige 
Tempelgade.  Eenstemmigen  ved- 
taget. 

Ligeledes  blev  det  eenstemmi- 
gen vedtaget,  at  John  Sharp  bli- 
ver Biskop  for  det  Ward,  og  at 
det  benævnes  det  20de  Ward. 

Præsident  Kimball  talte  til  For- 
samlingen. 

Præsident  Kimball  foreslog,  at 

Seth  Taft  afsættes  fra  sin  Bestil- 
ling som  Biskop.  Eenstemmigen 
vedtaget. 

Præsident  B.  Young  gjorde 
nogle  faa  Bemærkninger. 

Sang  af  Choret. 

Velsignelsen  af  Præsident  Jo- 
seph Young. 

Kl.  2  Eftermiddag. 

Sang  af  Choret. 

Bøn  af  Ældste  E.  Ellsworth. 

Sang  af  Choret. 

Ældste  C.  H.  Wheelock  talte 
om  sine  Følelser  paa  Hjemreisen 
til  Bjergenes  Dale,  og  medens 
han  var  paa  sin  Mission. 

Ældste  James  Ferguson  bar 
Vidnesbyrd  om  Sandheden  af 
Ældste  Wheelocks  Bemærknin- 
ger med  Hensyn  til  Haandkar- 
rerne,  og  henvendte  sig  tilde  Hel- 
lige for  dem,  som  endnu  var  paa 
Veien. 

Ældste  W.  C.  Dunbar  sang  en 
„Haandkarresang,"  og  talte  om 
den  Glæde  og  Lyksalighed,  han 
havde  erfaret,  under  sin  Beskjæf- 
tigelse  med  at  reise  og  prædike  i 
de  sidste  fjorten  eller  femten  Aar, 
og  om  den  tiltagende  Ugudelig- 
hed i  Verden,  og  Retfærdighed  i 
disse  Dale. 

Ældste  Edward  Bunker  skil- 
drede sit  Haandkarre-Compag- 
nies  Tog,  og  hentydede  paa,  at  de 
havde  været  veiledte  af  Herren 
hele  Veien. 

Ældste  Edmun  dEllsworthsang 
„Hand-carths  rolling." 

Ældste  C.  G.  Webb  sagde,  at 
han  havde  hjulpet  til  at  gjøre 
Karrerne,  og  troede,  at  de  kunde 
gjøres  saa,  at  de  kunde  gaae  en 
Ottendedeel  lettere,  og  til  samme 
Tid  være  meget  stærkere*,  talte 
om  de  ugunstige  Omstændighe- 
der, under  hvilke  Compagnierne 


tog  afsted  iaar,  ligeledes  om  Brø- 
drenes gode  Indflydelse  i  Staden 
Jowa. 

Sang  af  Choret. 

Ældste  Lorenzo  Snow  opfor- 
drede de  hjemvendte  Missionærer 
til  at  møde  Ældste  F.  D.Richards 
paa  Forhøiningen  saa  snart  For- 
samlingen var  endt. 

Velsignelsen  af  Lorenzo  Snow. 

Sluttet  til  i  Morgen  Kl.  9  Form. 

Kl..  6  Efterm. 

Et  stort  Antal  forsamledes  i 
Tabernaklet. 

Sang  af  Choret. 

Bøn  af  Ældste  John  Banks. 

Sang. 

Ældste  W.  Woodruff talte  an- 
gaaende  Haandkarre  -  Compag- 
nierne, og  om  Nødvendigheden  af 
Reformation. 

Ældste  John  Banks  fortalte  no- 
get om  sin  Erfaring  paa  en  Mis- 
sion i  de  Forenede  Stater. 

Ældste  David  Grant  gjorde 
nogle  faa  Bemærkninger. 

Broder  Willes  sang  „This  new 
land  of  ours." 

Præsident  Grant  holdt  en  kort 
og  kraftig  Tale  om  Reformation. 

Velsignelsen  af  Ældste  Edmund 
Ellsworth. 


Den  7de  Octbr.  Kl.  9  Form. 

Præsidentffimi6a//raadede  For- 
samlingen til  at  være  saa  stille  og 
rolige  som  muligt. 

Sang  af  Choret. 

Bøn  af  Præsident  Grant. 

Sang  af  Choret. 

Ældste  D.  D.  Mc  Arthur  talte 
om  Nødvendigheden  for  de  Hel- 
lige at  leve  et  gudsfrygtigt  Liv  og 
bede  meget. 

Ældste  France  talte  om  Hæn- 
delser paa  hans  Reiser  siden  han 

forlod  Dalene,  og  om  sin  Erfaring 
paa  Missionen  i  England. 

Ældste  David  Grant  talte  til 
Forsamlingen  en  kort  Tid. 

Præsident  Kimball  opfordrede 
Missionærerne,  som  var  nyligen 
hjemkomne,  at  komme  til  Forhøi- 
ningen. 

Ældste  W.  C  Dunbar  sang:  „O 
Zion,  dear  Zion." 

Ældste  Spicer  W.  Crandall 
talte  om  de  Velsignelser,  som 
Haandkarre  -  Corapagniet,  ved 
hvilket  han  var  ansat,  havde  nydt 
under  Ældste  D.  D  Mc  Arthur. 

Ældste  W.  C.  Dunbar  sang: 
„We  are  going  to  dwell  in  farne d 
Utah." 

Ældste  N.  H.  Felt  berørte  i 
Korthed  sin  Mission  tilligemed 
Ældste  Taylor  for  at  grundlægge 
Udgivelsen  af  The  Mormon. 

Ældste  J.  D.F.Mc  Alistersang: 
„the  Cricket  song." 

Sangaf  Choret. 

Velsignelsen  af  Ældste/).  Spen- 
cer. 


Kl.  2  Efterm. 

Sang  af  Choret. 

Bøn  af  Patriark  John  Young. 

Sangaf  Choret. 

Ældste  John  Mc  Donald  gjor- 
de nogle  faa  Bemærkninger  med 
Hensyn  til  sin  Mission. 

Patriark  John  Young  henty- 
dede paa  den  første  Conference, 
som  holdtes  i  Dalen  i  Dag  for  ni 
Aar  siden,  og  stillede  den  i  Mod- 
sætning til  den  nærværende. 

Ældste  H.  W.  Chureh  vidnede 
om  Sandheden  af  det  Værk,  hvor- 
med vi  erbeskjæftigede. 


Ældste  Knud  Petersen  gav  en 
Beretning  om  sin  Mission  til  Nor- 
ge, og  efter  Præsident  Kimballs 
Opfordring  talte  han  til  Forsam- 
lingen paa  Norsk. 

Ældste  W.  Buttier  berettede 
Noget  af  sin  Erfaring,  medens 
han  var  paa  sin  Mission  i  Eng- 
land. 

Ældste  Boley  talte  om  sin  Mis- 
sion i  Pensylvanien. 

Ældste  E.  Ellsworth  bar  Vid- 
nesbyrd om  Sandheden  om  Her- 
rens Værk,  og  at  Joseph,  Brigham, 
Heber  og  Jedediah  var  Herrens 
Propheter. 

Broder  John  Wooley  voteredes 
paa  til  Biskop  for  det  9de  Ward. 

Foreslaaet,  at  Missionærerne, 
som  nyligen  var  hjemkomne,gaaer 
og  styrker  deres  Brødre  overalt 
i  Utah  Territorium.  Eenstemmi- 
gen  vedtaget. 

Præsident  Kimball  gav  Missio- 
nærerne nogle  Raad. 

Præsident  B.  Young  foreslog, 
at  Conferencen  sluttes  og  samles 
igjenden  6te  April  1857,  Kl.  10 
Form.  paa  dette  Sted. 

Præsident  Grant  opfordrede 
Biskopperne  og  alle  Andre  til  at 
leve  etter  deres  Religion. 

Præsident  B.  Young  formanede 
Folket  til  at  lade  Broder  Grants 
Ord  synke  dybt  i  deres  Hjerter  og 
bevare  dem  der;  og  velsignede 
Forsamlingen  i  Herrens  Navn. 

Ældste  C.  W.  Dunbar  sang: 
„I  would  be  a  Mormon." 

Choret  sang:  „Awake,  put  on 
thy  strength,  oh  Zion!" 

Præsident  B.  Young  sluttede 
Conferencen  med  Bøn. 

Guds  Regjering. 

Guds    Regjering 

af  John  Taylor. 
Femte  Capitel. 

(Fortsat  fra  Pagina  149.) 


Og 


i  Sandhed  saavidt  er  det 
gaaet  med  disse  Afsky  ligheder, 
saa  det  synes  at  være  en  indrøm- 
met Kjendsgjeming,  at  disse  Ting 
kan  ikke  raadesBod  paa;  og  end- 
skjøndt  der  gives  Love  med  Hen- 
syn til  ægteskabelige  Forbindel- 
ser, findes  der  Nationer,  der  kal- 
des Christne,  som  virkeligen  giver 
Bevilgning  til  Løsagtighed  og  al 
den  Nedværdigelse  og  Elendig- 
hed, som  ledsager  samme.  Heller 
ikke  findes  disse  Ting  alene  i  de 
lavere  Klasser;  Tøilesløshed  og 
Vellystighed|gaaer  Haand  i  Haand 
og  hersker  ubehindret  ved  Hof- 
ferne, iblandt  de  Adelige  og  Kon- 
gerne paa  Jorden.  Statsmanden, 
Politikkeren,  Kjøbmanden  ogAr- 
beideren,  de  er  alle  fordærvede. 
Verden  er  fuld  af  Hoer,  forbudne 
Kjærlighedshandeler,  Skjørlevnet 
og  Vederstyggeligheder.  Gaaer 
man  paa  Maske-Ballerne  i  de  for- 
nemste Theatre  i  Paris  og  andre 
store  Stæder,  vil  man  see  Tusin- 
der af  begge  Kjøn  lægge  deres 
utugtige  Tilbøieligheder  for  Da- 
gen paa  en  fræk,  uforskammet 
Maade,  uden  ringeste  Undseelse. 
I  Sandhed,  Liderlighed  og  Tøi- 
lesløshed har  fuldt  Herredømme, 
ikke  at  tale  om  Lastens  Huler, 
som  findes  andensteds.  London 
vrimler  af  ulykkelige  Væsener, 
som  er  bragte  ved  Exempel,  For- 
førelse og  Elendighed  til  deres 
faldne,  fornedrede  Tilstand.  Det 
samme  finder  Sted  over  hele  Eng- 
land, Frankrige,  de  Forenede 
Stater  og  alle  Nationer.  Derfor 
bliver  Millioner   af  Ungdommen 


fordærvede,  og  frembringer  de 
modbydeligste  Sygdomme,  og 
paafører  deres  Afkom  Syndens 
Forbandelse,  og  disse,  igjen,  op- 
staaer  og  træder  i  deres  fordær- 
vede Fædres  Fodspor.  Ikke  at 
tale  om  de  Tusinder  af  yndige  Væ- 
sener, som  Gud  bestemte  til  Men- 
denes  Ledsagerinder  i  Tid  og 
Evighed  og  til  at  frembringe  et 
reent  Afkom,  men  som  nu  er  for- 
dærvede, fornedrede,  besmittede, 
faldne,  usle  og  elendige  Stakler, 
Samfundets  Udskud,  fornærmede, 
undertrykte,  foragtede  og  mis- 
handlede, tilbringende  en  elendig 
Tilværelse,  førte  fra  en  Grad  af 
Fornedrelse  til  en  anden,  indtil 
Døden,  som  en  Ven,  slutter  deres 
sørgelige  Livsløb,'dogudenHaab. 
Saaledes  er  Mennesket,  som  blev 
skab  reent,  i  sin  Skabers  Billede, 
og  som  kunde  staae  stolt  opret 
som  Guds  Repræsentant,  reen  og 
ubesmittet,  fornedret,  faldent,  for- 
dærvet, sygeligt  og  sunket  dybt 
under  den  umælende  Skabning, 
en  Bold  for  sine  Lyster  og  Liden- 
skaber, og  en  Slave  for  sine  utøi- 
lede  Begj ærligheder.  Jeg  skriver 
tydeligt  om  denne  Gjenstand,  og 
jeg  gjør  det,  fordi  det  er  eniFor- 
bandelse  for  Verden,  og  Gud  vil 
kræve  Nationerne  til  Regnskab 
for  disse  Ting.  Forgjæves  altsaa 
udgiver  Menneskene  Love  an- 
gaaende  disse  Ting;  thi  Natio- 
nerne have  fordærvet  sig  selv  og 
kan  ikke  raadeBodderpaa*  Men- 
neskene maa  være  regjerede  af 
høiere  og  renere  Bevæggrunde 
end  blotmenneskelige  Forordnin- 

ger.  Dersom  Verdens  Børn  for- 
stod deres  sande  Stilling,  og  de 
evige  Følger  for  dem  og  deres 
Sæd,  vilde  de  føle  anderledes.  De 
vilde  føle,  at  de  var  evige  Væse- 
ner, at  de  var  ansvarlige  for  Gud 
baade  for  deresLegeme  ogAand. 
Intet  andet  end  Kundskab  om 
Menneskets  Fald  og  sande  Stil- 
ling, og  Udfoldelsen  af  GudsRige, 
kan  gjenoprette  Mennesket  til 
sin  sande  Stilling,  gjenoprette 
Guds  Orden  og  Huusholdning,  og 
gjenindsætte  Mennesket  i  sin  na- 
turlige Stilling  paa  Jorden. 

Da  vi  nu  har  talt  om  Mennesket 
som  et  evigt  Væsen,  vil  vi  nu  un- 
dersøge hvad  Forhold  det  staaer 
i  til  Jorden;  thi  det  er  Guds  Re- 
gjering som  vi  ønsker  at  fæste  vort 
Sind  ved.  Denne  Jord  er  Menne- 
skets evige  Arvedeel,  hvor  det  vil 
have  sin  Tilværelse  efter  Opstan- 
delsen ;  thi  Jorden  er  bestemt  til 
at  renses  og  blive  celestial  (d.  e. 
himmelsk).  Jeg  veed,  at  denne 
Læresætning  synes  forunderlig 
for  Mange,  fordi  man  almindeli- 
gen  antager,  at  vi  skal  fare  op  til 
Himmelen;  at  Himmelen  er  de 
Retfærdiges  endelige  Bestemmel- 
sessted, og  at  vi  aldrig  vender  til- 
bage, naar  vi  forlader  denne  Ver- 
den. Derfor  siger  Wesley:  „Hen- 
vend Eders  Haab  til  hiint  him- 
melske Sted,  udenfor  Tid  og 
Rum,  de  Helliges  sikhre  Boligø 
og  dette  er  enMening,  som  almin- 
deligen  tro  es  af  den  christne  Ver- 
den. 

Vi  vil  derfor  begynde  med  at 
spørge :  Hvor  er  Himmelen?  Kan 
Nogenpaavise  densBeliggenhed? 
Jeg  vil  bemærke,  at  det  er  et  Ord 
af  næsten  ubegrændset  Betyd- 
ning; ikkedesmindre  vil  vi  un- 
dersøge Gjenstanden  lidt.    Vi  læ- 


ser, at  i  Begyndelsen  „skabte  Gud 
Himlene  og  Jorden;"  og  videre, 
at  han  kaldte  „Firmamentet"  Him- 
melen. Deraf  lærer  vi,  at  Himlene 
blev  skabte  af  Herren,  og  at  Him- 
lene blev  skabte  paa,  eller  omtrent 
den  samme  Tid  som  Jorden,  og 
at  Firmamentet  kaldes  Himme- 
len. Der  siges  videre  om  Firma- 
mentet, at  „Gud  adskilte  Vande- 
ne, som  var  under  Firmamentet 
fra  dem,  som  var  over  Firmamen- 
tet." Derfor  da  Gud  ødelagte  Ver- 
den ved  Vandfloden,  „aabnede 
han  Himmelens  Sluser;"  og  da 
Regnen  ophørte,  „lukkede  han 
Himmelens  Sluser."  Nu  et  Ord 
om  dette  Firmament:  Hvor  er 
det?  „Og  Gud  sagde :  Vandene 
udgive  mangfoldigen  vrimlende 
Dyr,  som  have  levende  Sjæle,  og 
Fugle,  som  skulle  flyve  over  Jor- 
den i  det  aabne  Himmel  Firma- 
ment." Vi  udfinder  altsaa  fra  det 
Foregaaende,atFirmamentetkal- 
des  Himmel;  og  Skriften  siger,  at 
Jesus  vil  komme  i  Himmelens 
Skyer.  Matth.  24,  30.  Marc.  13, 
26.  Men  der  er  andre  Himle ;  thi 
Gud  skabte  denne  Himmel  og 
denne  Jord;  og  hans  Throne  var 
til  før  denne  Verden  rullede  ind 
i  Tilværelsen,  eller  Morgenstjer- 
nerne sang  tilsammen  af  Glæde; 
thi  „Himmelen  er  Guds  Throne, 
og  Jorden  er  hans  Fødders  Skam- 
mel." Salomon  siger:  „Himlenes 
Himmel  kan  ikke  omfatte  Dig." 
Denne  Himmel  er  tilsløret  for  de 
Dødeliges  Øine;  Aander  vrimler 
der,  men  vi  kan  ikke  see  dem;  og 
og  Engle  svæver  der,  men  er  usyn- 
lige for  os,  og  kan  ikkun  kj  endes 
eller  sees  ved  guddommelig  Aa- 
benb  åring. 

(Fortsættes.) 


Poesie. 

dlfslcedssang. 

Mel.    Bertrands  Afskedsqvad. 

Farvel!  Farvel!  vort  Fødeland  vi  byder, 
Farvel!  Du  Land,  hvor  Lyset  først  vi  saae; 
Fra  glade  Hjerter  Afskedssangen  lyder 
Til  elskte  Venner,  som  tilbage  staae  — 
Farvel!  Farvel!  vi  Zion  har  for  Øie, 
Men  ei  vi  glemme  Eder,  Kjære,  her; 
Vor  Bøn  for  Eder  sendes  mod  det  Høie, 
At  gjensee  Eder,  det  er  vort  Begjær.  :,: 

I  Vestens  Bjergeland  vi  søge  Hvile, 

Der  er  vort  Hjem  —  der  er  vort  Fædreland  — 

Paa  Zion  der,  vil  Herren  venligt  smile  — 

Der  findes  Fred  —  der  rinder  Livsens  Vand  — 

Propheterne  der  Herrens  Ord  udtale, 

Og  Folket  lyder  Himlens  rene  Bud  — 

Der  er  saa  godt  i  Zions  skjønne  Dale, 

Og  derfor  vandre  vi  fra  Babel  ud.  —  :,: 

Her  truer  Nød  eg  Krigens  vilde  Flammer; 
Her  øines  klart  Fordærvelse  og  Blod  — 
Elendighed  det  store  Babel  rammer 
Og  Engle  rive  Klinten  op  med  Rod  — 
Da  Mørkets  Hær,  som  Bundne  til  en  Hule, 
Skal  samles  for  at  vente  tusind  Aar  — 
Men  Herren  vil  for  dem  sit  Aasyn  skjule 
Til  frem  af  Graven  de  til  Dommen  gaaer  —  :, 

Farvel!  Farvel!  da  elskte  Venneskare  — 
Til  Zions  kjære  Hjem  vi  reise  nu; 
Snart  Gud  sin  Magt  vil  herlig  aabenbare 
Til  Zions  Fryd,  men  Babels  Fald  og  Gru.  — 
Vi  nu  vort  Hjem  med  Fryderaab  forlade, 
Med  Haabet  om  et  Nyt  i  Vestens  Dal  — 
:  Farvel  da  Venner!  nu  vi  reise  glade  — 
Vi  haabe,  at  vi  atter  samles  skal.  —  :,: 

Christiania  den  4de  Januar  1857. 

